אוסף בוקי בועז לצילום

אוסף בוקי בועז לצילום הוא אחד מאוספי הצילום הפרטיים הגדולים בישראל. האוסף מתמקד בצילומי המזרח התיכון, בדגש על פלשתינה (א"י) וארץ ישראל החל מהמאה ה-19 ועד שנות החמישים של המאה העשרים. האוסף מהוה מקור לרבות מן התערוכות והקטלוגים העוסקים בהיסטוריה של הצילום של ארץ ישראל-פלשתינה, ובנושאים הקשורים אליה. האוסף מוגדר על ידי חוקרי צילום ואוצרים כאוסף הפרטי החשוב ביותר בישראל. האוסף כולל גם את אחד האוספים החשובים של צילום פלסטיני-ערבי במזרח התיכון. איש העסקים בוקי בועז החל לאסוף צילומים בסוף שנות השבעים של המאה העשרים, בעת היותו בן 16. עם השנים התרחב האוסף, וכיום הוא מכיל כמה מאות-אלפים של הדפסים ותשלילים. האוסף מתמקד בצלמים ובצילומים שפעלו במזרח התיכון, עם דגש על פלשתינה–ארץ ישראל. האוסף כולל עבודות של צלמים בולטים מראשית הצילום ב"אוריינט", האוריינטליסטים של סוף המאה ה-19, הצלמים המקומיים – יהודים, פלסטינים, נוצרים, שצילמו באזור. עבודות מהאוסף נמצאות בתצוגת הקבע של אמנות ישראלית במוזיאון ישראל (ח'ליל רעד ופטר מירום) ובמוזיאון לתולדות ירושלים במגדל דוד. צילומים מהאוסף נמצאים בעשרות רבות של קטלוגים של תערוכות, הן נושאיות והן המוקדשות לצלמים ספציפיים הקשורים להיסטורית הצילום בפלשתינה–ארץ ישראל. אחד המוקדים החשובים של האוסף הם צילומים של צלמים פלסטינים שפעלו במרחב, וכן צלמים ישראלים בולטים מראשית מדינת ישראל. מעבר לאוסף הצילום הכללי הגדול, האוסף מכיל כ-300 צילומים של הצלמת הערבייה הנוצרית הראשונה שפעלה בפלשתינה, כרימה עבוד, וכן את האוסף הגדול ביותר של הצלם הערבי הראשון שפעל בירושלים, חליל רעד, עם כ-300 צילומים, 100 "קבינט-כארד" וכ-600 שקופיות, מתוכן כ-300 צבועות ביד. כמו כן נראה שזהו האוסף הפרטי הגדול ביותר של אמריקן קולוני. כ-10,000 פריטים, מתוכם כ-5,000 שקופיות שחור לבן, וכ-1,500 שקופיות צבע צבועות ביד, מסמכים ומזכרות של האמריקן קולוני. כמו כן כל ארכיון הצלמים של פטר מירום, יוליאן פירסט והצלמת עליזה הואספמן מהווים חלק מהאוסף. במאית הסרטים הפלסטינית-ישראלית מרווה ג'אברה טיבי ביימה סרט וידאו על האוסף האמור לצאת ב-2022 וכן מספר סרטים לרשת הטלוויזיה אל-ג'זירה על צלמים פלסטינים המבוססים על האוסף. להלן רשימה חלקית של קטלוגים וסרטים בהם מופיעים עבודות מהאוסף: אלי שילר (עורך). צילומי ירושלים הראשונים, העיר העתיקה. אריאל: 1978. מהדורה שנייה משופרת: 1980. אלי שילר (עורך). צילומי ירושלים הראשונים, העיר החדשה. אריאל: 1979. ברטה ספפורד וסטר. ירושלים שלנו, קורות המושבה האמריקאית בירושלים 1949-1881. אלי שילר, ב. בועז הפקות. אריאל: 1992. סלמה לגרלף. ירושלים. אלי שילר, ב. בועז הפקות. אריאל: 1999. רחל גוטסמן, תמר נוביק, עידו גינת, דן חסון, יונתן כהן. ארץ חלב ודבש, חיות ממשיות ונופים מדומיינים. הביתן הישראלי, התערוכה הבינלאומית ה-17 לאדריכלות, הביאנלה של ונציה: 2001. אריה שגיא (אוצר). המושבה האמריקאית, צילומים מארץ ישראל וסביבותיה. 2002. בוקי בועז. צילום ומדיה דיגיטלית, איסוף צילומים של צלמי ארץ ישראל. 2002. גיא רז. צלמי הארץ, מראשית ימי הצילום ועד היום. מפה והוצאת הקיבוץ המאוחד. 2003. גיא רז (אוצר). סוסקין: רטרוספקטיבה, צילומים, 1945-1905. מוזיאון תל אביב לאמנות. 2003. גיא רז (אוצר). "צדוק בסן, יתומות." בית היתומות הכללי ע"ש דוד וינגרטן, ירושלים, תצלומים: 1934-1902. בית האמנים בירושלים. 2005. תמונות וטמונות: מזכרת מביקור בהר הבית. אריאל 173, 2005. רותי אופק (אוצרת). בין גבולות המרחב לגבולות המקום, שיח צילומי על נוף הארץ. המוזיאון הפתוח לצילום, 2006. פטר מירום. האגם הגווע. מהדורה חדשה: משרד הביטחון. 2007. גיא רז (אוצר). שירת האגם, 100 שנות צילום ואמנות בעמק החולה, 2010-1870. בית אבי חי: 2009. נעמה חייקין (אוצרת). צילום כחומר, שמואל יוסף שוויג. המוזיאון הפתוח לצילום - גן התעשייה. 2010. גיא רז. דיוקן תימני, אוריינטליזם יהודי בצילום המקומי, 1948-18881. מוזיאון ארץ ישראל. תל אביב: 2012. שמעון לב (אוצר). הצלמים: ירושלים בעיני צלמיה 1900-1950. מוזיאון מגדל דוד: 2016. נירית שליו כליפה (אוצרת). קצין וג'נטלמן, אלנבי בשערי ירושלים. עורך הקטלוג: שמעון לב. מוזיאון מגדל דוד: 2017. שמעון לב (אוצר). ההר, מבט אל הר הבית "חראם א-שריף". מוזיאון מגדל דוד: 2019. Anna Sophia Messner, Palästina/Israel im Blick, Bildgeographien Deutsch-Jüdischer Fotografinnen nach 1933, series: Israel-Studien. Kultur - Geschichte - Politik; vol. 6, 2022.